钦定古今图书集成/明伦汇编/氏族典/第370卷 > 《廖用贤尚友录》 > 阎鼎
## 钦定古今图书集成/明伦汇编/氏族典/第370卷 > 《廖用贤尚友录》 > 阎鼎

按《晋书阎鼎传》，“鼎字台臣，天水人也。初为太傅东海
王越参军，转卷令，行豫州刺史事，屯许昌。遭母丧，乃
于密县闲鸠聚西州流人数千，欲还乡里。值京师失
守，秦王出奔密，鼎乃与抚军长史王毗、司马傅逊怀
翼戴秦王之计。雍州刺史贾疋遣人奉迎秦王至长
安，而与京兆尹梁综等同心推戴，立王为皇太子，以”
鼎为太子詹事，总摄百揆。梁综与鼎争权，鼎杀综，以
王毗为京兆尹。鼎首建大谋，立功天下。始平太守麹
允、抚夷护军索𬘭并害其功，且欲专权。冯翊太守梁
纬、北地太守梁肃，并综母弟，𬘭之姻也，谋欲除鼎，乃证其“有无君之心，专戮大臣，请讨之”，遂攻鼎。鼎出奔
雍，为氐窦首所杀。